 Waxa kaloo uu Guddoomiyuhu si gaar ah uga hadlay xidhiidhka iyo horumarka dhaqaale ee heshiiska dekedda Berbera ka gaysan karo dalka Itoobiya iyo Somaliland, waxaannu yidhi, Maanta Somaliland iyo Itoobiya waa laba dal oo xidhiidh xoog leh ka dhexeeyo, gaar ahaan dhinaca dhaqaalaha, waxaannuna filaynaa mustaqbalka dhaw in Somaliland qayb wayn ka qaadan doonto isku xidhka dhaqaalaha labada dal iyadoo aynu filayno dhawrka sanno ee soo socda inuu hirgalo dhabbaha la yidhaa Berbera Corridor jid isku xidha Somaliland iyo Itoobiya oo waddo iyo tareen labadaba ka kooban iyo in dekedda Berbera noqoto ugu wayn qaybta u badan Itoobiya wax kala soo degi karto, taana waxa laga rabaa Somaliland inay u diyaargarowdo oo aynu hawsheeda qabanno, waxaanna ku xidhan horumarkeenna guud. 